Smykkebutikken Henrik Ørsnes på Boulevarden i Aalborg havde ved 1-tiden natten til onsdag besøg af to indbrudstyve.

De to tyve have dog ikke held med at bryde igennem butiksruderne med deres medbragte værktøj. De måtte flygte med uforrettet sag. Hos Nordjyllands Politi er man nu i fuld gang med efterforskningen af indbruddet – med henblik på at finde frem til de to ukendte gerningsmænd. Indtil videre ønsker Nordjyllands Politi af efterforskningsmæssige årsager ikke at komme nærmere ind på et komplet signalement af gerningsmændene. Vagtchef Jesper Sørensen vil dog gerne oplyse, hvad man umiddelbart er på jagt efter. - De to gerningsmænd var iført hættetrøjer og flygtede efter al sandsynlighed til fods, efter deres mislykkedes indbrudsforsøg, siger han. Har du set de to mænd omkring Boulevarden i nat, eller har du øvrige oplysninger i sagen, så hører Nordjyllands Politi meget gerne fra dig på telefon 114.